Source: https://www.riigiteataja.ee/akt/13205833
Timestamp: 2020-01-27 01:29:35+00:00
Document Index: 3620345

Matched Legal Cases: ['§ 2', 'kohus ', '§ 7', '§ 9', '§ 21', '§ 17', '§ 18']

Vabariigi Valitsuse 3. juuli 2008. a määruse nr 111 „E-toimiku süsteemi asutamine ja e-toimiku süsteemi pidamise põhimäärus“ muutmine – Riigi Teataja
Vabariigi Valitsuse 3. juuli 2008. a määruse nr 111 „E-toimiku süsteemi asutamine ja e-toimiku süsteemi pidamise põhimäärus“ muutmine
RT I 2009, 40, 269
Vastu võetud 09.07.2009 nr 121
Vabariigi Valitsuse 3. juuli 2008. a määruses nr 111 «E-toimiku süsteemi asutamine ja e-toimiku süsteemi pidamise põhimäärus» (RT I 2008, 31, 197) tehakse järgmised muudatused:
1) määruse tekstis asendatakse läbivalt sõna «klientinfosüsteem» sõnaga «põhisüsteem» vastavas käändes;
2) paragrahvid 2 ja 3 sõnastatakse järgmiselt:
« § 2. E-toimiku süsteemi ülesehitus
3) muu kohtuvälise menetleja andmekogu, milles töödeldakse ja mille kaudu esitatakse e-toimiku süsteemi väärteomenetluse andmeid.»;
3) määruse teine peatükk sõnastatakse järgmiselt:
6) võtab andmete turvalisuse – käideldavuse, tervikluse ja konfidentsiaalsuse – tagamiseks kasutusele e-toimiku süsteemi ja põhisüsteemi turvanõuetele vastavad organisatsioonilised, füüsilised ja infotehnoloogilised turvameetmed ning rakendab neid järjepidevalt;
(5) Kasutaja kasutusõiguse äravõtmise vajaduse korral esitab kasutaja vahetu ülemus keskuse määratud kontaktisikule taotluse, milles märgib selle kasutaja nime ja ametinimetuse. Keskus korraldab viivitamata kasutusõiguse äravõtmise.»;
4) paragrahvi 11 lõikes 3 asendatakse sõna «klientinfosüsteemidele» sõnadega «volitatud töötlejale»;
5) paragrahvi 12 lõige 3 sõnastatakse järgmiselt:
« (3) Kohtuväline menetleja kannab enda tuvastatud andmed e-toimiku süsteemi hiljemalt väärteomenetluses lahendi koostamise või väärteoasja kohtusse saatmise, uurimisasutus hiljemalt kriminaalmenetluse alustamata jätmise, lõpetamise või kriminaalasja prokuratuuri saatmise, prokuratuur hiljemalt kriminaalmenetluse lõpetamise või kriminaalasja kohtusse saatmise, kohus hiljemalt kohtulahendi tegemise staadiumis.»;
6) paragrahvi 12 lõigetes 5 ja 6 asendatakse tekstiosa «§ 7 lõikes 2» tekstiosaga «§ 9 lõikes 2»;
7) paragrahvi 12 lõigetes 5 ja 6 ning § 21 lõikes 4 asendatakse sõnad «volitatud töötleja» sõnaga «keskus» vastavas käändes;
8) paragrahvi 15 lõikes 1 asendatakse sõna «Volitatud» sõnaga «Vastutav» ja sõnad «klientinfosüsteemi kasutajale» sõnadega «volitatud töötlejale»;
9) paragrahvi 15 lõikes 2 asendatakse sõnad «klientinfosüsteemide töötlejatega» sõnadega «volitatud töötlejaga»;
10) paragrahvi 15 lõige 3 sõnastatakse järgmiselt:
« (3) E-toimiku süsteemis kannete ja päringute tegemise õigus on volitatud töötlejal üksnes tema seadusest ja teistest õigusaktidest tulenevate ülesannete täitmiseks.»;
11) paragrahvide 16, 17 ja 18 pealkirjas asendatakse sõnad «Klientinfosüsteemi kasutaja» sõnadega «Volitatud töötleja»;
12) paragrahvi 16 lõikes 2 asendatakse sõnad «andmeid sisestava klientinfosüsteemi kasutaja» sõnadega «andmeid sisestav volitatud töötleja»;
13) paragrahvi 16 lõikes 3 asendatakse sõnad «kõikide klientinfosüsteemide kasutajad» sõnadega «kõik volitatud töötlejad»;
14) paragrahvi 16 lõige 4 sõnastatakse järgmiselt:
« (4) Piiratud juurdepääsuga andmetel on osaline juurdepääsupiirang. Piiratud juurdepääsuga andmeid näeb piisavate õiguste olemasolu korral see volitatud töötleja, kes asja menetleb või kes on asja menetlenud. Kriminaalmenetluses näeb muu volitatud töötleja vaid § 17 lõikes 2 loetletud andmeid, kahtlustatavate ja süüdistatavate nimesid ning toimingute nimekirja. Piiratud juurdepääsuga andmeid näeb e-toimiku süsteemi avaliku liidese kaudu üksnes see isik, kelle kohta need andmed on kogutud, kui nende andmete vaatamiseks ei ole seatud talle piirangut.»;
15) paragrahvi 17 lõikes 2 ja § 18 lõikes 2 lisatakse enne sõna «juurdepääsupiirang» sõna «täiendav» ning asendatakse sõna «muudele» sõnadega «käesoleva paragrahvi lõikes 1 nimetamata»;
16) paragrahvis 19 asendatakse sõna «Volitatud» sõnaga «Vastutav»;
17) paragrahvi 20 lõige 3 sõnastatakse järgmiselt:
« (3) Vastutava töötleja volitatud ametnik kontrollib e-toimiku süsteemi pidamisel ja andmete töötlemisel, et volitatud töötleja ja keskus peavad kinni seadustest, käesolevast määrusest ning vastutava töötleja juhistest ja korraldustest.»;
18) paragrahvi 20 lõike 4 punktid 1 ja 2 sõnastatakse järgmiselt:
« 1) teeb ettekirjutusi volitatud töötlejale või keskusele nende e-toimiku süsteemi pidamisel ja andmete töötlemisel tehtavate toimingute kooskõlla viimiseks seadustega;
2) võib e-toimiku süsteemi kantud andmete väärkasutamise avastamise korral nõuda volitatud töötlejalt või keskuselt kasutaja e-toimiku süsteemile juurdepääsu piiramist, peatamist või lõpetamist;»;
19) paragrahvi 20 lõikes 5 lisatakse sõnade «volitatud töötleja» järele sõnad «ja keskus»;
20) paragrahvi 30 esimeses lauses asendatakse sõna «klientinfosüsteem» sõnaga «infosüsteem» vastavas käändes.